[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.12.2007

COM(2007) 818 végleges

Javaslat:

A TANÁCS RENDELETE

az Amerikai Egyesült Államokból és Oroszországból származó szilícium-elektromos acélból készült szemcseorientált síkhengerelt termékek behozatalát érintő végleges dömpingellenes vám kivetéséről szóló 1371/2005/EK rendelet módosításáról

(előterjesztő: a Bizottság)

INDOKOLÁS

A JAVASLAT HÁTTERE |

A JAVASLAT INDOKAI ÉS CÉLKITűZÉSEI A javaslat tárgya a legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (a továbbiakban: alaprendelet) alkalmazása az Amerikai Egyesült Államokból és Oroszországból származó szilícium-elektromos acélból készült szemcseorientált síkhengerelt termékek behozatalára. |

ÁLTALÁNOS HÁTTÉR E javaslat az alaprendelet végrehajtásának összefüggésében készült, és annak a vizsgálatnak az eredménye, melyre az alaprendeletben megállapított lényeges és eljárási követelményekkel összhangban került sor. |

MEGLÉVő RENDELKEZÉSEK A JAVASLAT ÁLTAL ÉRINTETT TERÜLETEN Az 1371/2005/EK rendelettel[1] (A TOVÁBBIAKBAN: VÉGLEGES RENDELET) A TANÁCS VÉGLEGES DÖMPINGELLENES VÁMOT VETETT KI AZ AMERIKAI EGYESÜLT ÁLLAMOKBÓL (A TOVÁBBIAKBAN: USA) ÉS OROSZORSZÁGBÓL SZÁRMAZÓ SZILÍCIUM-ELEKTROMOS ACÉLBÓL KÉSZÜLT SZEMCSEORIENTÁLT SÍKHENGERELT TERMÉKEK („GRAIN ORIENTED FLAT-ROLLED PRODUCTS OF SILICON-ELECTRICAL STEEL”, A TOVÁBBIAKBAN: GOES) BEHOZATALÁRA. A 2005/622/EK határozattal[2] A BIZOTTSÁG KÉT OLYAN EGYÜTTMűKÖDő EXPORTÁLÓ GYÁRTÓ ÁRRA VONATKOZÓ KÖTELEZETTSÉGVÁLLALÁSÁT FOGADTA EL, MELYEKRE 31,5 %-OS (AK STEEL CORPORATION, USA) ILLETVE 11,5 %-OS (NOVOLIPETSK IRON AND STEEL CORPORATION (NLMK), OROSZORSZÁG) VÁLLALAT-SPECIFIKUS VÁMOT VETETTEK KI. AZ ÖSSZES TÖBBI VÁLLALATRA – A VIZ STAL, OROSZORSZÁG KIVÉTELÉVEL, MELYRE 0 %-OS VÁM VONATKOZIK – ALKALMAZANDÓ, AZ EGÉSZ ORSZÁGRA ÉRVÉNYES DÖMPINGELLENES VÁM 37,8 % AZ USA ÉS 11,5 % OROSZOSZÁG ESETÉBEN. |

ÖSSZHANG AZ UNIÓ MÁS SZAKPOLITIKÁIVAL ÉS CÉLKITűZÉSEIVEL Nem alkalmazható. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

KONZULTÁCIÓ AZ ÉRDEKELT FELEKKEL |

AZ ELJÁRÁSBAN ÉRINTETT ÉRDEKELT FELEKNEK A VIZSGÁLAT SORÁN MÁR VOLT LEHETőSÉGÜK ÉRDEKEIK VÉDELMÉRE, AZ ALAPRENDELET ELőÍRÁSAINAK MEGFELELőEN. |

SZAKVÉLEMÉNYEK ÖSSZEGYűJTÉSE ÉS FELHASZNÁLÁSA |

KÜLSő SZAKÉRTőK BEVONÁSÁRA NEM VOLT SZÜKSÉG. |

HATÁSVIZSGÁLAT Ez a javaslat az alaprendelet végrehajtásának az eredménye. Az alaprendelet nem irányoz elő általános hatásvizsgálatot, de részletes listát tartalmaz a megvizsgálandó feltételekről. |

A JAVASLAT JOGI ELEMEI |

A JAVASOLT INTÉZKEDÉS ÖSSZEFOGLALÁSA 2006 októberében a Bizottság a termékkörre irányuló időközi felülvizsgálatot indított az Amerikai Egyesült Államokból és Oroszországból származó GOES behozatalának tekintetében. A mellékelt tanácsi rendeletjavaslat tartalmazza az áruk egy részének az eredeti termékmeghatározásba tartozó, a 2005 augusztusában elrendelt intézkedések hatálya alóli esetleges mentességére vonatkozó következtetéseket. Tekintettel a vizsgálat azon megállapítására, miszerint a legfeljebb 0,16 mm vastagságú vékony GOES-t nem gyártják a Közösségben, hogy ezek eltérő fizikai és műszaki jellemzőkkel rendelkeznek, hogy különféle végfelhasználásokra szánják őket és hogy a vékony GOES és a hagyományos GOES egymással nem helyettsíthető, ajánlott az intézkedések hatályát a legalább 0,16 mm vastagságú GOES-ra korlátozni. Javasolt, hogy a Tanács fogadja el a mellékelt rendeletjavaslatot annak érdekében, hogy a rendeletet legkésőbb 2008. január 20-ig ki lehessen hirdetni az EURÓPAI UNIÓ HIVATALOS LAPJÁBAN. |

JOGALAP A legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet. |

A SZUBSZIDIARITÁS ELVE A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható. |

AZ ARÁNYOSSÁG ELVE A javaslat megfelel az arányosság elvének a következő okok miatt: |

AZ INTÉZKEDÉS FORMÁJÁT A FENT EMLÍTETT ALAPRENDELET ÍRJA LE, ÉS NEM HAGY TERET A NEMZETI DÖNTÉSHOZATALNAK. |

NEM ALKALMAZHATÓ UTALÁS ARRA VONATKOZÓAN, HOGY A KÖZÖSSÉGET, A NEMZETI KORMÁNYOKAT, A REGIONÁLIS ÉS HELYI HATÓSÁGOKAT, A GAZDASÁGI SZEREPLőKET ÉS A POLGÁROKAT SÚJTÓ PÉNZÜGYI ÉS ADMINISZTRATÍV TERHET HOGYAN CSÖKKENTSÉK A LEHETő LEGKISEBBRE ÉS E TEHER MILYEN MÉRTÉKBEN LEGYEN ARÁNYOS A JAVASLAT CÉLKITűZÉSÉVEL. |

AZ ESZKÖZÖK MEGVÁLASZTÁSA |

JAVASOLT ESZKÖZ: RENDELET. |

MÁS ESZKÖZÖK NEM LENNÉNEK MEGFELELőEK, MERT AZ ALAPRENDELET NEM ÍR ELő ALTERNATÍV LEHETőSÉGEKET. |

Költségvetési vonatkozások |

A javaslatnak nincs hatása a kiadásokra, de pénzügyi hatása van a bevételekre – a hatás a következő: (millió €, egy tizedesjegy pontossággal) |

Költségvetési tétel | Bevétel[3] | 12 hónapos időszak, (…)-tól/-től kezdődően | [2008. év] |

120. jogcímcsoport | Hatás a saját forrásokra | 2008/01/01 | 0,2 millió euro |

részletezve euróban

Az intézkedés utáni helyzet |

2005 | 2006 | 2007 | [n+4] | [n+5] |

120. jogcímcsoport | 32 662 | 97 987 | 97 987 |

Javaslat:

A TANÁCS RENDELETE

az Amerikai Egyesült Államokból és Oroszországból származó szilícium-elektromos acélból készült szemcseorientált síkhengerelt termékek behozatalát érintő végleges dömpingellenes vám kivetéséről szóló 1371/2005/EK rendelet módosításáról

AZ EURÓPAI UNIÓ TANÁCSA,

Tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból származó dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[4] (a továbbiakban: alaprendelet) és különösen annak 11. cikke (3) bekezdésére,

tekintettel a Bizottságnak a tanácsadó bizottsággal folytatott konzultációt követően benyújtott javaslatára,

mivel:

A. HATÁLYBAN LÉVŐ INTÉZKEDÉSEK

(1) Az 1371/2005/EK rendelettel[5] (a továbbiakban: végleges rendelet) a Tanács végleges dömpingellenes vámot vetett ki az Amerikai Egyesült Államokból (a továbbiakban: USA) és Oroszországból származó szilícium-elektromos acélból készült szemcseorientált síkhengerelt termékek („grain oriented flat-rolled products of silicon-electrical steel”, GOES) behozatalára.

(2) A 2005/622/EK határozattal[6] a Bizottság két olyan együttműködő exportáló gyártó árra vonatkozó kötelezettségvállalását fogadta el, melyekre 31,5 %-os (AK Steel Corporation, USA) illetve 11,5 %-os (Novolipetsk Iron and Steel Corporation (NLMK), Oroszország) vállalat-specifikus vámot vetettek ki. Az összes többi vállalatra – a Viz Stal, Oroszország kivételével, melyre 0 %-os vám vonatkozik – alkalmazandó, az egész országra érvényes dömpingellenes vám 37,8 % az USA és 11,5 % Oroszoszág esetében.

B. A JELENLEGI VIZSGÁLAT

(3) A Bizottság rendelkezésére álló információk alapján úgy tűnik, hogy egyes, általában legfeljebb 0,1 mm vastagságú GOES többek között nagy elektromágneses hatékonyságukból, kis súlyukból és használatukkal kapcsolatos alacsony hőképződésükből adódóan olyan tulajdonságokkal rendelkeznek, melyek a GOES más típusaira nem jellemzőek. E tulajdonságok miatt a szóban forgó termékeknek eltérő a felhasználása, jellemzően a repülőgépgyártásban és az orvostechnikai iparban alkalmazzák őket. Ezért helyénvaló az eset felülvizsgálata az érintett termékkör vonatkozásában.

(4) Minthogy a tanácsadó bizottsággal folytatott konzultációt követően megállapítást nyert, hogy elegendő bizonyíték áll rendelkezésre az időközi felülvizsgálat megindításához, a Bizottság az Európai Unió Hivatalos Lapjában megjelent értesítéssel[7] bejelentette, hogy az alaprendelet 11. cikkének (3) bekezdése alapján részleges időközi felülvizsgálatot indít. A vizsgálat az érvényben lévő intézkedések hatálya alá tartozó termék meghatározására korlátozódott annak érdekében, hogy megvizsgálja a termékkör módosításának szükségességét.

C. A FELÜLVIZSGÁLAT TÁRGYÁT KÉPEZŐ TERMÉK

(5) A felülvizsgálat tárgyát képező termékek a jelenleg a 7225 11 00 KN-kód (legalább 600 mm szélességű termékek) és a 7226 11 00 KN-kód (kevesebb mint 600 mm szélességű termékek) alá besorolt szilícium-elektromos acélból készült szemcseorientált síkhengerelt termékek. Ezek a kódok csak tájékoztató jellegűek.

(6) A GOES-t melegen hengerelt, különböző vastagságú szilícium-elektromos acéltekercsekből állítják elő, melyek különleges szemcseszerkezete egységesen orientált annak érdekében, hogy magas hatékonyságú mágneses vezetőképességet tegyen lehetővé. A mágneses vezetőképesség elégtelenségét „vasmagveszteségnek” nevezik, ez a termék minőségének elsődleges mutatója.

(7) A piac hagyományosan kétféle termékminőséget különböztet meg, a „magas permeabilitású”, azaz nagy vezetőképességű, valamint a szabványos minőségű termékeket. A magas permeabilitású termékek kisebb vasmagveszteséget mutatnak, a lemez vastagságától függetlenül. E jellemzők különösen fontosak a villamos áram-transzformátorok ipari gyártói számára.

D. VIZSGÁLAT

(8) A Bizottság tájékoztatta a GOES közösségi gyártóit, valamennyi ismert közösségi importőrt és felhasználót, továbbá valamennyi ismert USA-beli és orosz exportáló gyártót a felülvizsgálat megkezdéséről.

(9) A Bizottság információt kért valamennyi fent említett féltől, illetve azoktól a felektől, akik a vizsgálat megindításáról szóló értesítésben meghatározott határidőn belül jelentkeztek. A Bizottság ezen kívül lehetőséget nyújtott az érdekelt feleknek arra, hogy írásban észrevételeket tegyenek, illetve meghallgatást kérjenek.

(10) Az alábbi vállalatok működtek együtt a vizsgálatban és szolgáltattak információt a Bizottságnak:

Közösségi gyártók:

– ThyssenKrupp Electrical Steel GmbH, Gelsenkirchen, Németország– Orb Electrical Steels Limited – Cogent Power Limited, Newport, Egyesült Királyság GOES-gyártók az USÁ-ban – AK Steel Corporation, Butler, Pennsylvania– Allegheny Technologies Incorporated, Pittsburgh, Pennsylvania GOES-gyártók Oroszországban – Novolipetski Iron & Steel Corporation (NLMK), Lipetsk– VIZ Stal, Ekaterinburg Vékony GOES-t gyártók az USÁ-ban – Arnold Magnetic Technologies, Marengo, Illinois Vékony GOES-t importálók a Közösségben – Gebruder Waasner GmbH, Forchheim, Németország Vékony GOES-t felhasználók a Közösségben – Gebruder Waasner GmbH, Forchheim, Németország– Sangl GmbH, Erlangen, Németország– Vacuumschmelze GmbH, Hanau, NémetországE. A VIZSGÁLAT EREDMÉNYEI

1. A „hagyományos” és a „vékony” GOES-t gyártók közötti eltérések

(11) A hatályban lévő intézkedések elrendeléséhez vezető eljárás keretében vizsgált GOES-gyártók egyike sem gyárt olyan vastagságú GOES-t, melyre a jelenlegi termékkör-vizsgálat kiterjed.

(12) Sem a ThyssenKrupp Electrical Steel GmbH., sem az Orb Electrical Steels Limited (Cogent) nem gyárt vékony GOES-t. Ugyanez vonatkozik az USA-beli gyártókra (AK Steel Corporation és Allegheny Technologies Incorporated) és az orosz gyártókra (VIZ Stal és NLMK) is. Következésképpen e gyártók egyike sem volt közvetlenül érdekelt illetve egyik sem ellenezte a vékony GOES lehetséges kizárását az intézkedések hatálya alól.

(13) A vékony GOES gyártása újrahengerelési folyamatot igényel, melyet olyan erre szakosodott vállalatok végeznek, melyek közül a Bizottság csak kettőt ismer az érintett országokban: az USA-beli Arnold Magnetic Technologies gyártót és az orosz Ileko (Asha) gyártót, melyek közül csak az előbbi vállalat működött együtt. Mint az a fenti (10) és (11) preambulumbekezdésből kitűnik, ilyen gyártás nem ismeretes a Közösségben.

2. Termékdifferenciálás

(14) Az AK Steel Corporation 1971-ig gyártott ún. „T-minőségű” („T-grades”) vékony GOES-t. A gyártási folyamat a teljesen kész GOES-minőségekből (szabványos és magas permeabilitású) indult ki, melyek esetében a hengermű bevonatát eltávolították, a lemezeket pedig újrahengerelték, újralágyították és újra bevonták. Megállapították, hogy egyedi végfelhasználásokra került sor a repülőgépgyártásban, a transzformátorgyártásban és az elektrotechnikai alkalmazások széles körében, ahol az anyag mérete és súlya döntő fontosságú. Megállapították, hogy az ilyen vékony GOES és az egyéb GOES nem helyettesíthetők egymással.

(15) Azt is megvizsgálták, hogy az ilyen T-minőségű termék megkülönböztethető-e a „hagyományos” GOES-tól a műszaki tulajdonságok alapján. Megállapították, hogy az újralágyításos és újrabevonásos-újrahengerelési gyártási folyamat (mely hidegmechanikai nyújtási és lapítási folyamatból áll) alapvetően megváltoztatja a termék műszaki jellemzőit. E megállapítást alátámasztja, hogy megszűnik az eredeti gyártó termékgaranciája.

(16) Megállapították továbbá, hogy a vastagságra vonatkozó fizikai jellemző nem korlátozódik a vizsgálat megindításáról szóló értesítésben említett maximális vastagságra, azaz 0,10 mm-re. A kereskedelemben leggyakrabban előforduló vastagság 0,1016 mm és 0,1524 mm, melyek általános elnevezése az USÁ-ban 4 „mil” és 6 „mil”. Egy „mil” egy hüvelyk ezredrésze, vagyis 0,0254 mm.

(17) Ennélfogva a vékony GOES termékmeghatározása a következő: legfeljebb 0,16 mm vastagságúra újrahengerelt, újralágyított és újrabevont GOES.

F. VISSZAMENŐLEGES ALKALMAZÁS

(18) Tekinttetel a fenti megállapításra, miszerint a vékony GOES a többi GOES-től eltérő alapvető fizikai és műszaki jellemzőkkel rendelkezik, és végfelhasználása is más, helyénvaló, hogy a legfeljebb 0,16 mm vastagságú GOES behozatala mentesüljön az érvényben lévő dömpingellenes intézkedések hatálya alól.

(19) Következésképpen az e rendelettel módosított 1371/2005/EK rendelet 1. cikke (1) bekezdésének hatálya alá nem tartozó áruk esetében az 1371/2005/EK rendelet legelső változata 1. cikke (1) bekezdése alapján megfizetett vagy elkönyvelt, végleges dömpingellenes vámot vissza kell fizetni vagy el kell engedni.

(20) A visszafizetést vagy elengedést az alkalmazandó vámjogszabályoknak megfelelően a nemzeti vámhatóságoknál kell kérelmezni.

(21) Mivel e felülvizsgálat termék tisztázására korlátozódik és mivel nem tervezték, hogy e terméktípust az eredeti intézkedések hatálya alá vonják, a terméket importálók bármilyen sérelmének elkerülése érdekében helyénvalónak tűnik, hogy a megállapításokat a végleges rendelet hatálybalépésének napjától alkalmazzák. Ezen kívül, különös tekintettel arra, hogy az eredeti rendelet nemrégen lépett hatályba és a visszatérítések iránti kérelmek várhatóan alacsony számára, semmilyen nyomós indok nem akadályozza a visszamenőleges hatály alkalmazását.

(22) Ez a felülvizsgálat nem érinti azt az időpontot, amikor az 1371/2005/EK rendelet az alaprendelet 11. cikkének (2) bekezdése alapján hatályát veszti.

ELFOGADTA EZT A RENDELETET:

1. cikk

Az 1371/2005/EK rendelet 1. cikke (1) bekezdésének helyébe a következő szöveg lép:

„Végleges dömpingellenes vámot kell kivetni az Amerikai Egyesült Államokból és Oroszországból származó, az ex 7225 11 00 KN-kód (TARIC-kód: 7225 11 00 10) (legalább 600 mm szélességű termékek) és az ex 7226 11 00 KN-kód (TARIC-kód: 7226 11 00 11 és 7226 11 00 91) (kevesebb mint 600 mm szélességű termékek) alá tartozó, 0,16 mm vastagságot meghaladó, szilícium-elektromos acélból készült szemcseorientált síkhengerelt termékek behozatalára.”

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2005. augusztus 28-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, [2007.…]-án/-én.

a Tanács részéről

az elnök

[1] HL L 223., 2005.8.27., 1. o.

[2] HL L 223., 2005.8.27., 42. o.

[3] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, vagyis a 25%-os beszedési költség levonásával kapott bruttó összegeket.

[4] HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

[5] HL L 223., 2005.8.27., 1. o.

[6] HL L 223., 2005.8.27., 42. o.

[7] HL C 254., 2006.10.20., 10. o.